พาต้า

พาต้า เป็นห้างสรรพสินค้าอยู่ภายใต้การดำเนินงานของ บริษัท ห้างสรรพสินค้าปิ่นเกล้า จำกัด เป็นธุรกิจของตระกูลเสริมศิริมงคล ในอดีต พาต้ามีอยู่ 3 สาขา ได้แก่ พาต้าหัวหมาก พาต้าปิ่นเกล้า และพาต้าอินทรา (ย่านประตูน้ำ) ในปี พ.ศ. 2539 พาต้ายังมีแผนเปิดสาขาบางบัวทอง บริเวณตลาดสมบัติบุรีในปัจจุบัน และสาขา แม่กลองแต่โครงการก็ถูกยกเลิกไปจากภาวะเศรษฐกิจฟองสบู่ 2540 ปัจจุบันเหลือเพียงสาขาเดียว คือ พาต้าปิ่นเกล้า

ประวัติ
เดิมพาต้าใช้ชื่อว่า ไทย ช้อปปิ้ง เป็นร้านค้า 7 คูหา ในโรงแรมอินทรา ประตูน้ำ เปิดเมื่อ 3 ตุลาคม 2516  ด้วยทุนทรัพย์ 3 แสนบาทของวินัย เสริมศิริมงคลและครอบครัว จนประสบความสำเร็จและขยายมาเป็นห้างสรรพสินค้าพาต้าเมื่อวันที่ 3 กันยายน 2518 เพิ่มเงินทุนเป็น 1 ล้านบาท เป็นพาต้าสาขาแรก ให้บริการจนถึง พฤศจิกายน 2546 โดยมีระยะเวลาเช่า 30 ปีกับบริษัท บาโซมา จำกัด เจ้าของโรงแรมอินทรา รีเจนท์ และ อินทรา อาเขต

สาขาที่ 2 คือสาขาปิ่นเกล้า เปิดเมื่อวันที่ 24 ธันวาคม พ.ศ. 2525 โดยทางพาต้าเลือกเอาวันเปิดเพื่อให้สอดคล้องกับพระราชพิธีสมโภชกรุงรัตนโกสินทร์ 200 ปี โดยห้างสรรพสินค้าตั้งอยู่ในอาคารสูง 15 ชั้น พื้นที่ 11 ไร่ ถือเป็นห้างสรรพสินค้าแห่งแรกในย่านฝั่งธนบุรี เป็นห้างแห่งแรกของเมืองไทยที่มีลิฟต์แก้ว ในปี 2526 เปิดตัวโรงภาพยนตร์พาต้า เธียร์เตอร์ที่สาขานี้ พาต้ายังเคยเปิดพาต้าสุกี้เมื่อปี 2530 เป็นอาคารตึกแถว 6 ห้อง สูง 4 ชั้น ใกล้พาต้าปิ่นเกล้า ในอดีตพาต้าปิ่นเกล้า มีกิจกรรมมากมาย เช่น งานศิลปวัฒนธรรม งานล้านนาไทยเทรดแฟร์ อีสานเทรดแฟร์ ทักษิณเทรดแฟร์ เทศกาลของดี 73 จังหวัด และการประกวดพาต้าหนูน้อยคนเก่ง

ส่วนสาขาที่ 3 พาต้าหัวหมาก (ตั้งอยู่ถนนรามคำแหง ปากซอยรามคำแหง 30) เปิดเมื่อวันที่ 20 พฤศจิกายน พ.ศ. 2535 แต่เปิดได้ไม่นานก็ปิดตัวไป สาขานี้เป็นอาคารสูง 5 ชั้น มีพื้นที่การขาย 50,000 ตารางเมตร มีซูเปอร์มาร์เก็ตครอบคลุมพื้นที่ 5,000 ตารางเมตร โรงภาพยนตร์ 3 โรง มีลานโบว์ลิง สนุกเกอร์คลับ และสวนสนุก

 พาต้าปิ่นเกล้า 
พาต้าปิ่นเกล้า เปิดพื้นที่ให้บริการทั้งสิ้น 7 ชั้น โดยชั้น 1 เป็นแผนกสินค้าเครื่องสำอาง และใช้เป็นพื้นที่จัดกิจกรรมส่งเสริมการขายสินค้ารายการต่าง ๆ ชั้นที่ 2 เป็นแผนกสินค้าจิปาถะ ของเล่น ไลฟ์สไตล์ รองเท้า อุปกรณ์กีฬา และของเล่น ส่วนชั้น 3 แผนกอุปกรณ์เครื่องใช้ไฟฟ้า ร้านค้าไอที และชั้น 4 ได้เปิดให้พื้นที่ส่วนหนึ่งเป็นสำนักจัดหางานกรุงเทพมหานครที่ 6 ส่วนชั้น 6 และชั้น 7 เป็นที่ตั้งของสวนสัตว์พาต้า

จากข้อมูลปี 2560 บริษัท ห้างสรรพสินค้าปิ่นเกล้า จำกัด มีรายได้ 114 ล้านบาท โดยกำไร 7 แสนบาท พาต้ามีพื้นที่ทั้งหมด 30,000 ตร.ม. ห้างพาต้าโต้ข่าวลือ ยืนยันไม่ปิดกิจการหรือขายห้างโดยมีสัดส่วนพื้นที่ 25-30%  โดยปัจจุบันพาต้าแบ่งพื้นที่ให้เช่าทำธุรกิจพาต้า ห้างไทยที่อยู่มานาน แม้ไม่เกิดแต่ยังไม่ตาย เช่น แมคโดนัลด์, บิ๊กซี (สร้างในพื้นที่ โลตัส โก เฟรช เดิม พื้นที่ 3,000 ตารางเมตรเทสโก้เสียบพาต้าผุดโฉมใหม่ ผู้จัดการรายวัน 24 พฤศจิกายน 2547 ซึ่งย้ายไปยังสาขาปิ่นเกล้า), มิสเตอร์ ดี.ไอ.วาย, ธนาคารกรุงเทพ, วัตสัน และสถานที่ออกกำลังกายราชันยิม เป็นต้น พาต้ามีรายได้จากพันธมิตรประมาณ 30% จากสัดส่วนคิดรายได้พาด้าได้ดังนี้ แผนกดีพาร์ทเมนท์สโตร์ 65-70% แผนกซูเปอร์มาร์เก็ต 20-25% รายได้ค่าเช่าและรายได้อื่น 10% The Survivors ผ่ายุทธศาสตร์ทางรอดห้างฯ เล็กนอกจากนี้ในปี 2561 พาต้าเปิดโรงแรมราคาประหยัด ในชื่อ Tuk Tuk Hostel ในพื้นที่ติดกับห้างพาต้า ปิ่นเกล้า 

ปัจจุบันพาต้าปิ่นเกล้าอยู่ในการบริหารของทายาทของตระกูลเสริมสิริมงคลรุ่นที่ 2 เข้ามาสานต่อ ตั้งแต่กันยายน 2563เมื่อห้างพาต้าได้เวลาปรับเปลี่ยนเพื่อไปต่อและมีการประกาศลดล้างสต๊อก ลดทั้งห้าง เริ่มตั้งแต่ 8 ตุลาคม - 30 พฤศจิกายน ก่อนเตรียมปรับปรุงรีโนเวตพาต้าแบบใหม่ในรอบ 39 ปี ยกเครื่องใหม่ “พาต้า ปิ่นเกล้า” ปรับใหญ่รอบ 39 ปี สู้ศึกรีเทลระอุ “พาต้า ปิ่นเกล้า” ประกาศลดล้างสต๊อกทั้งห้าง เริ่ม 8 ต.ค.-30 พ.ย. และเตรียมพบโฉมใหม่เร็วๆ นี้ โดยก่อนหน้านี้ มีกระแสข่าวว่าห้างพาต้าได้ปิดตัวพร้อมประกาศขายที่ดิน 2 พันล้านประกาศขายห้างพาต้า ปิ่นเกล้า ราคาเกือบ 2 พันล้าน หรืออวสานห้างในตำนาน ซึ่งทางผู้บริหารของห้างจะมายืนยันว่าไม่เป็นความจริงปี 62 แล้ว...ใครปล่อยข่าวอีก? "พาต้า ปิ่นเกล้า" ยันไม่ปิดกิจการ-ไม่ขายห้าง ตั้งแต่สิ้นเดือนมกราคม 2565 อาคารพาต้าปิ่นเกล้าได้ปิดให้บริการทั้งหมด เพื่อบูรณะครั้งใหญ่จับตาก้าวที่ท้าทาย เมื่อ ‘พาต้า ปิ่นเกล้า’ หนึ่งในตำนานห้างไทยอายุ 39 ปี ประกาศปรับโฉมใหม่ สู้ศึก ‘รีเทล’ นอกไปจากปรับปรุงโฉมใหม่ของพาต้าปิ่นเกล้าแล้ว ยังมีข่าวภายในธุรกิจค้าปลีกว่าพาต้าได้ติดต่อเจรจาซื้อที่เอดิสันศรีย่านตั้งแต่ปี 2560 เพื่อทำอสังหาริมทรัพย์ โดยคาดการณ์ว่าเมื่อ รถไฟฟ้ามหานคร สายฉลองรัชธรรม ช่วงเตาปูน-ราษฎร์บูรณะ  ซึ่งผ่านถนนสามเสนอาจทำให้เกิดการลงทุนมากขึ้น

ในปี 2566 พาต้าปิ่นเกล้ามีการปรับปรุงพื้นที่ รีโนเวทใหม่ทั้งหมด ในรอบ 40 ปี โดยทายาทเข้ามาสานต่อ รวมถึงมีการประกาศหาทีมออกแบบห้าง โดนแผนพัฒนาระบุว่าจะเสร็จภายใน ไตรมาสที่ 4 ปี 2566

อ้างอิง

หมวดหมู่:ห้างสรรพสินค้าในกรุงเทพมหานคร
หมวดหมู่:สิ่งก่อสร้างในเขตบางพลัด